18.4.2023
DA
Den Europæiske Unions Tidende
(ix)
Enheder skal anvendes med henblik på retshåndhævelse eller retslige procedurer.
(x)
Dele og produkter fremstillet af tigre, der er født og opdrættet i fangenskab, flyttes, hvor:
C 135/7
— enheden er en del af en ægte udveksling af kulturelle eller kunstneriske varer mellem velrenommerede institutioner (f.eks. museer) eller — styrelsesrådet i den pågældende medlemsstat finder det godtgjort, at enheden er et anerkendt kunstværk, og har tillid til, at dens værdi gør det sikkert, at den ikke vil blive anvendt til andre formål, eller — enheden er bestemt til forskning eller uddannelse med henblik på bevarelse af arten.
Hvis der er tvivl eller videnskabelig usikkerhed i lyset af forsigtighedsprincippet og lovgivningens formål, kan medlemsstaterne altid gøre brug af deres skønsmæssige beføjelser til at nægte udstedelse af et certifikat.
Hvis bestemmelser i en EU-medlemsstats nationale lovgivning ikke giver dens myndigheder mulighed for at udøve den skønsbeføjelse, der er tilladt i henhold til artikel 8, stk.
3, i forordning (EF) nr.
338/97, og for at afvise ansøgninger om certifikater inden for EU til kommerciel handel med levende tigre, der er født og opdrættet i fangenskab, og dele og produkter fremstillet heraf, når betingelserne i artikel 8, stk.
3, i forordning (EF) nr.
338/97 er opfyldt, og hvis enheder handles til ikkekommercielle formål inden for EU, bør medlemsstatens CITES-styrelsesråd følge en risikobaseret tilgang og sikre maksimal kontrol i behandlingen af ansøgninger om certifikater inden for EU.
Før der udstedes et certifikat til brug ved handel inden for EU, skal den levende enhed i henhold til artikel 66 i Kommissionens forordning (EF) nr.
865/2006 mærkes individuelt.
Det anbefales, at den primære mærkningsteknik for levende tigre er en mikrochip.
Medlemsstaterne bør overveje at anvende en kombination af to forskellige identifikationseller mærkningsteknikker, herunder individuel DNA-profilering, hvis det er relevant.
Certifikatet skal beskrive den levende enhed og/eller de relevante dele og produkter fremstillet heraf tilstrækkeligt detaljeret til at sikre, at det kun kan anvendes for den pågældende enhed og ikke til at hvidvaske andre enheder.
Certifikater for handel inden for EU bør kun udstedes på et transaktionsspecifikt grundlag — der kun tillader én transaktion — for at sikre, at certifikatet kun er gyldigt for den indehaver, der er anført i certifikatets rubrik 1.
Denne henstilling bygger på artikel 11, stk.
3, andet afsnit, i forordning (EF) nr.
865/2006, som giver medlemsstaterne mulighed for at udstede »transaktionsspecifikke certifikater, hvis det skønnes, at der er andre forhold [som beskrevet i afsnit 1a i dette dokument] af betydning for artens bevarelse, der taler mod udstedelse af et enhedsspecifikt certifikat.« c) Yderligere henstilling, som medlemsstaterne skal overveje Det anbefales, at medlemsstaternes CITES-styrelsesråd indsamler og fører registre over antallet af tigre, der holdes i fangenskab i alle faciliteter i hele landet, herunder godkendte zoologiske institutioner, reservater/redningscentre, cirkusser og omrejsende udstillinger og, hvor det er relevant, andre private faciliteter.
Alle faciliteter bør anmodes om at indsende detaljerede oplysninger om eventuelle ændringer i deres fortegnelser, således at myndighederne har ajourførte oplysninger.
For at gennemføre denne foranstaltning bør EU's medlemsstater regelmæssigt føre fortegnelser over alle faciliteter, der holder tigre i deres land, og samarbejde med relevante organisationer, såsom Den Europæiske Sammenslutning af Zoologiske Haver og Akvarier, om bedste praksis i forbindelse med udarbejdelsen af sådanne fortegnelser.
Styrelsesrådene bør stille disse data til rådighed for alle relevante myndigheder.